SET บ่ายรูด 10 จุดหลุด 1,600 โบรกฯเคาะ 5 หุ้นเด่นแนะสะสมที่แนวรับ 1,590
SET บ่ายรูด 10 จุดหลุด 1,600 โบรกฯเคาะ 5 หุ้นเด่นแนะสะสมที่แนวรับ 1,590
SET บ่ายรูด 10 จุดหลุด 1,600 โบรกฯเคาะ 5 หุ้นเด่นแนะสะสมที่แนวรับ 1,590
15 พ.ย. 2562

ผู้สื่อข่าวรายงานว่า ดัชนีตลาดหุ้นไทย ณ เวลา 14.47 น. อยู่ที่ระดับ 1,599.44 จุด ลบ 10.03 จุด หรือ 0.62% ด้วยมูลค่าการซื้อขาย 2.77 หมื่นล้านบาท
ด้าน บล.กสิกรไทย ระบุในบทวิเคราะห์ว่า แนวโน้มตลาดภาคบ่ายภายหลัง SET หลุดแนวรับที่บริเวณ 1,620 จุด+/- แนะนำนักลงทุนที่รับความเสี่ยงได้ต่ำรอประเมินผลการเจรจาการค้าก่อนพิจารณาลงทุน สำหรับนักลงทุนรับความเสี่ยงได้สูง แนะสะสมหุ้นที่บริเวณแนวรับ 1,590 จุด ในกลุ่มที่คาดผลประกอบการเริ่มฟื้นตัว เช่น PTTEP, CPALL, JMT, BEM, STEC
ทั้งนี้ คาดบ่ายนี้ตลาดแกว่งตัวกรอบ 1,602 – 1,618 จุด รอประเมินผลการลงนามข้อตกลงการค้า และมาตรการด้านภาษีหลังบรรลุข้อตกลงการค้าเฟสแรก ซึ่งเชื่อว่ากระบวนการสอบสวน ปธน. ทรัมป์เรื่องการใช้อำนาจโดยมิชอบ จะกระตุ้นให้ ปธน. ทรัมป์ รักษาคะแนนเสียงโดยการบรรเทาระดับความรุนแรงสงครามการค้ากับจีนลง
ส่วนกลยุทธ์การลงทุน เน้นลงทุนในกลุ่มที่มีปัจจัยหนุน และกำไรครึ่งหลังปี 62 มีแนวโน้มดี
กลุ่มหุ้นที่ได้ประโยชน์จากมาตรการภาครัฐ CPALL BTS ORI TFFIF STEC CK
กลุ่มปันผลสูง JASIF LH TISCO TCAP
กลุ่มสื่อสารได้ประโยชน์จากการแข่งขันลดลง (รายได้เพิ่ม ต้นทุนลด) TRUE DTAC ADVANC INTUCH
กลุ่มที่ได้ประโยชน์จาก IMO 2020 TOP PRM BGC
กลุ่มที่ได้ประโยชน์จากตัวเลขนักท่องเที่ยวจีนฟื้น AOT ERW MINT CENTEL
ปัจจัยเฉพาะตัว CPF GUNKUL TPCH JAS OSP TKN MEGA TU GFPT BDMS IVL RBF MAJOR PTT PTTEP BLA
สำหรับประเด็นเศรษฐกิจสำคัญสัปดาห์หน้า วันจันทร์ติดตาม GDP Q3 ของไทย คาด2.4% เทียบช่วงเดียวกันของปีก่อน วันพุธญี่ปุ่นจะมีรายงานตัวเลขส่งออก (ต.ค.) คาด -4% เทียบช่วงเดียวกันของปีก่อน ส่วนสหรัฐฯจะมีรายงานสต็อคน้ำมันดิบประจำสัปดาห์ วันพฤหัสฯติดตามรายงานการประชุม FOMC และ ECB วันศุกร์ ติดตามตัวเลขส่งออกของไทยโดยก.พาณิชย์ PMI ภาคการผลิตของ ญี่ปุ่น ยูโรโซน และสหรัฐฯ(พ.ย.)